क्या आपने कभी किसी ऐसी सुरंग के बारे में सुना है, जिसके अंदर 20 हजार लोग रहा करते थे? नहीं सुना तो बता दें कि तुर्की के कप्पाडोसिया के डेरिनकुयु में एक ऐसी ही सुरंग है, जिसमें सैकड़ों साल पहले लोग रहते थे। खास बात ये है कि लोगों ने इसके अंदर हर उस चीज का निर्माण कर दिया था, जो लाइफ को आसान बनाती थी।
Related Placeholder
जानकारों के मुताबिक, सुरंग को इस तरीके से बनाया गया है कि भूकंप का भी असर इस पर नहीं पड़ेगा। ये 11 स्तरों में बनी है, वहीं इसके अंदर जाने के लिए 600 प्रवेश द्वार भी हैं। लोगों की सुख-सुविधाओं को देखते हुए सुरंग के अंदर ही चर्च, बाथरूम, कब्रिस्तान और कुएं भी बनाए गए थे। इस सुरंग की गहराई लगभग 200 फीट है। बताया जाता है कि हजारों साल पहले तुर्क शासन के अत्याचार से बचने के लिए लोगों ने इस सुरंग को बनाया था और उसमें छुप गए थे।
700 से 800 ईसा पूर्व बनी थी ये सुरंग
टर्किश डिपार्टमेंट ऑफ कल्चर के मुताबिक, इस सुरंग को लगभग 700 से 800 ईसा पूर्व बनाया गया था, जो लगभग 4 किलोमीटर तक फैली हुई है। डिपार्टमेंट की मानें तो इस क्षेत्र में प्राचीन ज्वालामुखी की मुलायम चट्टानें हैं। संभवत: चट्टानों के मुलायम होने की वजह से ही लोगों ने इसे खोदकर सुरंग बना दिया और इसमें रहने लगे।
बिल्डिंग की तरह बने थे घर
ऊंची-ऊंची आलीशान बिल्डिंग की तरह ही इस सुरंग के अंदर घर बने थे। इन पर जाने के लिए सीढ़ियां भी बनाई गई थी। वहीं, प्रवेश द्वार पर पत्थर के दरवाजे भी लगे हुए थे, जो एक से डेढ़ मीटर तक लंबे और 200 से 500 किलो वजनी हैं।
आगे की स्लाइड्स में देखें इससे जुड़े कुछ और फोटोज...
hin_Deva eng_Latn hin_Deva hin_Deva hin_Deva bho_Deva hin_Deva hin_Deva